Jabarkan Koleksi Museum dari Musiyum Ranggawarsita dalam bahasa jawa

Musiyum Ranggawarsita duwèni koleksi kang didisplay ing gedung pameran, yaiku:

Gedhung A1 (lante ngisor): Ruang Sajarah Alam

Ruang sajarah alam nampilake lukisan sajarah dumadinè cagar alam isiné yaiku koleksi watu-watu meteorit, grahana, gunung, watu-watu lan kéwan-kéwan kang diawetake

Gedhung A2 (lante dhuwur): Ruang Paleontologi

Nampilake fosil-fosil kéwan, wit-witan, lan manungsa kang akèhé tinemu ing laladan Sangiran, Sragen.

Gedhung B2 (lante dhuwur): mangsa tilas Islam lan mangsa peradaban Hindhu Buda

Koleksi kang dipamerake wujud situs-situs pamujan kaya ta menhir, dolmen, punden berundak,reca minangka pawujudane nenek moyang, nekara lan piranti upacara

Reca-reca Hindhu asalé saka komplek Candhi Ngempar, kec. Pringapos, kab. Semarang

Reca iku tinemu kanthi awujud wutuh dislametake ana ing Musiyum Ranggawarsita. Kaya ta reca Siwa, reca durga, reca Agastya, reca Ganesha lan prasasti

Gedhung B1 (lante ngisor): mangsa tilas Islam lan Mangsa Kolonial

Nampilake rerenggan terakota, ornamen Mantingan kang unik kanthi sulur-suluran wujud kembang, maket Masjid Demak lan Kudus Kaligrafi

Ing gedung B1 uga ana poto kutha tuwané Semarang Semarang old cities, gedhong-gedhong tuwa tinggalane bangsa kolonialisme Walanda. Komplek kutha tuwa semarang kang kanthi seprene isih dilestarikake kaya ta Gréja Blendhuk, Stasiun Semarang Tawang, Kantor Pos Johar, Pasar Johar lan kabèh mau kang gawé semarang diarani Vanesia Van Java

Gedhung C1 (lante ngisor): mangsa perjuangan Bangsa

Koleksi kang paling narik kawigaten yaiku ruwang diorama. Ruang iku nampilake 8 prastawa sajarah kang ana gegayutane karo sajarah perjuangan bangsa kanthi wujud bonékah cilik. Ing ruangan iki, pengunjung uga bisa ngrungokake narasi saka saben prastawa yaiku kanthi migunakaké earphone kang ana ing saben diaroma mau.

Gedung C2 (lante dhuwur): ruwang étnografi

Nggambarake panguripan masarakat Jawa Tengah saben dinanè. Ing babagan tèknologi penggawéan, tèknologi indhustri, tèknologi kerajinan, tèknologi papan panggonan, lan liya-liyané. Evokatif tèknologi indhustri Besalen (pandhe wesi) minangka parasi kanggo nggawé piranti tani lan tukang sarta piranti omahan, nggegawé pusaka-pusaka kaya ta keris, tombak, lan pedhang kang digawé déning empu

Gedhung D2 (lante dhuwur): ruwang kesenian

Nampilake kesenian laladan kang ngrembaka ing Jawa Tengah, kaya ta awujud bandha, piranti, jinising kesenian tembang, pagelaran sarta pertunjukan. Salah sawijining yaiku barongan lan Jaran képang (Kuda Lumping), kang minangka seni pertunjukan sing duwé rasa mistis mila mbutuhake wong kang bisa netralake para juru main kang ngalami kesurupan<. Barongan ngrembaka sadurungé agama Islam lumebu